На основу члана 32. став 1. тачка 20. Закона о локалној самоуправи („Службени гласник РС,“ број 129/07, 83/14-др.закон, 101/16-др.закон и 47/18) и члана 37. став 1. тачка 37. Статута општине Инђија („Службени лист општине Инђија“, број 9/13-пречишћен текст и 7/18),

Скупштина општине Инђија, на седници одржаној дана 11.октобра 2018.године, донела је

О Д Л У К У

I

Даје се сагласност на акт о процени - Елаборат број ВС-1009/2018 „Процена вредности некретнине у Инђији“- комплекс „Циглана“, у улици Каменова, парцеле 2366/23 и 2366/24, коју процену је израдило „Biro St-ing pro“ d.o.o. Нови Сад, а која процена се прилаже уз ову Одлуку.

II

 Констатује се да је актом из тачке I ове Одлуке утврђено да укупна вредност непокретности и то: парцеле број: 2366/23 и 2366/24 КО Инђија и објеката изграђених на истима, износи 1.288.664,87 евра, те да уз примену постојећег сувласничког односа, с једне стране „UNIVERZUM EXPORT-IMPORT“ д.о.о. Аранђеловац од 72,40%, и с друге стране Општина Инђија и ЈП „ Ингас“ Инђија од 27,60%,:- „UNIVERZUM EXPORT-IMPORT“ д.о.о. Аранђеловац има припасти у власништво земљиште са објектима на парцели број: 2366/23, - Општини Инђија, сагласно закону, јавна својина на парцели број: 2366/24, а - ЈП „ Ингас“ Инђија власништво на објектима изграђеним на парцели број: 2366/24, при чему је „UNIVERZUM EXPORT-IMPORT“ Аранђеловац дужан још уплатити ЈП „ Ингас“ Инђија динарску противвредност износа од 38.217,44 евра.

III

 Прихвата се Уговор о деоби непокретности, који је утврдио Надзорни одбор ЈП „Ингас“ Инђија Одлуком број:2592/1 од 09. октобра 2018. године у тексту како је дато у материјалу, а који закључују: „UNIVERZUM EXPORT-IMPORT“ д.о.о. Предузеће за производњу, услуге и промет Аранђеловац, Крћевачки пут бб, Општина Инђија и ЈП „Ингас“ Инђија.

 Овлашћује се Председник општине Инђија Владимир Гак да као законски заступник Општине Инђија, потпише Уговор из става 1. Тачке III ове Одлуке.

IV

Ову Одлуку објавити у „Службеном листу општине Инђија.“

**СКУПШТИНА ОПШТИНЕ ИНЂИЈА**

**Број:46-31/2018-I Председник,**

**Дана:11.октобра 2018.године**

**Инђија Милан Предојевић**

**О б р а з л о ж е њ е**

Дана 09.10.2018. године Универзум експорт - импорт Аранђеловац, доставио је Председнику општене Инђија Предлог за развргнуће сувласништва на непокретности број 613 од 08. 10. 2018. године, који је заведен под бројем 46-30/2018-II од 09.10.2018. године, a којим се предлаже да се изврши деоба заједничке имовине на начин да се формално усагласи право својине са фактичким стањем. Уз предлог достављен је Елаборат број ВС – 1009/2018 године под називом „Процена вредности некретнине у Инђији, комплекс Циглане у улици Каменова, парцеле број 2366/23 и 2366/24“, са предлогом деобе непокретности који је сачинио Биро-Ст-инг про д.о.о. Нови Сад, по лиценцираном процењивачу непокретности и судском вештаку Зорану Станићу.

У наведеном предлогу предложено је да се изврши деоба заједничке непокретности парцела број 2366/23 и 2366/24 све уписано у листу непокретности број 10441 КО Инђија, на којима је Општина Инђија уписана са правом јавне својине у 276/1000 дела, а ДОО „УНИВЕРЗУМ-Експорт-импорт“ Аранђеловац са правом својине у 724/1000 дела, као и да се изврши деоба објеката саграђених на напред наведеним парцелама на којима је ЈП „Ингас“ Инђија сувласник у 276/1000 дела, а Привредно друштво Универзум“ експорт-импорт д.о.о. Аранђеловац сувласник у 724/1000 дела.

У предлогу се предлаже да се изврши развргнуће сувласништва на начин да Општини Инђија на име сувласничког дела на парцелама припадне у јавну својину у 1/1 дела парцела број 2366/24, да ЈП Ингасу припадну у својину у 1/1 дела објекти изграђени на парцели број 2366/24, а да ДОО „УНИВЕРЗУМ-Експорт-импорт“ Аранђеловац на име сувласничког дела припадне у самовласништво парцела број 2366/23 и објекти изграђени на наведеној парцели.

ЈП „Ингас“ Инђија, је дана 09.10.2018. године доставило Скупштини општине Инђија, ради давања сагласности, Одлуку Надзорног одбора ЈП „Ингас“ Инђија, којом је се даје сагласност на Елаборат број ВС – 1009/2018 године под називом „Процена вредности некретнине у Инђији, комплекс Циглане у улици Каменова, парцеле број 2366/23 и 2366/24“, са предлогом деобе непокретности који је сачинио Биро-Ст-инг про д.о.о. Нови Сад, по лиценцираном процењивачу непокретности и судском вештаку Зорану Станићу и којом је утврђен текст Уговора о деоби непокретности, који као сувласници закључују Општина Инђија, ЈП „Ингас“ Инђија и Универзум експорт импорт д.о.о. Аранђеловац.

Тачком I предложене Одлуке даје се сагласност на акт о процени - Елаборат број ВС-1009/2018 „Процена вредности некретнине у Инђији“- комплекс „Циглана“, у улици Каменова, парцеле 2366/23 и 2366/24, коју процену је израдило „Biro St-ing pro“ d.o.o. Нови Сад, а која процена се прилаже уз ову Одлуку.

Тачком II констатује се да је актом из тачке I ове Одлуке утврђена укупна вредност непокретности и то: парцеле број: 2366/23 и 2366/24 КО Инђија и објеката изграђених на истима, износи 1.288.664,87 евра, те да уз примену постојећег сувласничког односа, с једне стране „UNIVERZUM EXPORT-IMPORT“ д.о.о. Аранђеловац од 72,40%, и с друге стране Општина Инђија и ЈП „ Ингас“ Инђија од 27,60%,:- „UNIVERZUM EXPORT-IMPORT“ д.о.о. Аранђеловац има припасти у власништво земљиште са објектима на парцели број: 2366/23, - Општини Инђија, сагласно закону, јавна својина на парцели број: 2366/24, а - ЈП „ Ингас“ Инђија власништво на објектима изграђеним на парцели број: 2366/24, при чему је „UNIVERZUM EXPORT-IMPORT“ Аранђеловац дужан још уплатити ЈП „ Ингас“ Инђија динарску противвредност износа од 38.217,44 евра.

Тачком III прихвата се Уговор о деоби непокретности, који је утврдио Надзорни одбор ЈП „Ингас“ Инђија, Одлуком број 2592/1 од 09.10.2018. године, а који закључују Општина Инђија, ЈП „Ингас“ Инђија и „UNIVERZUM EXPORT-IMPORT“ д.о.о. Аранђеловац и овлашћује се Председник општине Инђија Владимир Гак да као законски заступник општине Инђија, потпише овај уговор.

Изради Одлуке приступило се на иницијативу Председника општине, који је

Статутом општине Инђија овлашћен да предлаже начин решавања питања о којима одлучује Скупштина општине и да усмерава и усклађује рад Општинске управе, а из разлога како би се извршила деоба непокретности – парцела број 2366/23 и 2366/24 КО Инђија и објеката на наведеним парцелама.

 Имајући у виду напред наведено предлаже се Скупштини општине Инђија да предложену Одлуку донесе у тексту како је дат у материјалу.

Општинска управа општине Инђија.